Duha han mga nasunogan nga taga Brgy 6 ha bungto han Guiuan nga hira Edgar Acebias ug Emmanuel Cajipo an naka benipisyo hin ayuda financial natikang ha National Housing Authority NHA Regional Office 8 Tacloban City.
Ini nga duha an nahatagan hin ayuda tungod nga han pag validation han mga taga NHA, waray hira mga housing unit pa tinikangan pa han mahuman an Bagyo Yolanda.
Adton iba nga nasunogan an may ada naman mga housing unit ha magka iba iba nga housing projects han NHA.
Atubangan kan Mayor Annaliz Gonzales-Kwan ug Municipal Social Welfare and Development Officer Zenaida Cunanan an kinarawat nira an 30,000 pesos nga natikang ha NHA.
Pina agi kan Engr. Constancio Antiniero NHA Regional Manager ug Engr. Reggie J. Mañoso an C/Team Head Samar ll District han NHA an personal nga nag dara han ayuda financial para han duha nga nasunogan.
Dako naman an pasalamat nira Acebias ug Cajipo nga nahatagan hira hin ayuda han NHA.
Samtang pinasalamatan ni Mayor Annaliz an NHA nga padayon nabulig hiton LGU Guiuan. Utro man liwat hiya nga pahimangno ngadto han mga nasunogan nga deri na bumalik han dapit nga ira gin uukyan nga na ugtang han sunog, ilabi na nga igin didiri na iton pag tukod hin puyanan hiton didto nga dapit kay aada man ha sulod han danger zone.
Police Station
09173498833
Fire Station
09269921534
09469382458
war_Latn war_Latn war_Latn war_Latn war_Latn war_Latn war_Latn eng_Latn unk eng_Latn unk unk